
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 854 

16 Σεπτεμβρίου 1996 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοίθ. 5796 

Χαρακτηρισμός των υγροβιότοπων Δέλτα Νέστου, Λί¬ 
μνης Βιστωνίδας, Λίμνης Ισμαρίδας και της ευρύ¬ 
τερης περιοχής τους ως Πάρκου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του ν. 1650/1986 «Για την προστασία 
του περιβάλλοντος» (ΦΕΚ160Α/1986) και ιδίως τις δια¬ 
τάξεις του άρθρου 21, παρ.6 αυτού. 

2. Τις διατάξεις της Σύμβασης Ραμσάρ (1971) όπως 
κυρώθηκε μετοΝ.Δ. 191/1974«Περίκυρώσεωςτηςεν 
Ραμσάρ του Ιράν κατάτην2αΦεβρουαρίου 1971 υπο- 
γραφείσης Διεθνούς Συμφωνίας περί προστασίας των 
διεθνούς ενδιαφέροντος υγροτόπων, ιδία ως υγρο- 
βιοτόπων» (ΦΕΚ 350Α/1974) και τις μεταγενέστερες 
τροποποιήσεις που κυρώθηκαν με τον ν.1751/1988 
«Κύρωση Πρωτοκόλλου τροποποιητκού της Σύμβα¬ 
σης Ραμσάρ 1971 για την προστασία των διεθνούς εν¬ 
διαφέροντος υγροτόπων ιδία ως υγροβιοτόπων» (ΦΕΚ 
26/Α/1988) και μετον ν. 1950/1991: «Κύρωση των τρο¬ 
ποποιήσεων της Σύμβασης Ραμσάρ (1971) για την 
προστασία των διεθνούς ενδιαφέροντος υγροτόπων ι¬ 
δία ως υγροβιοτόπων» (ΦΕΚ 84/Α/1991). 

3. Τις διατάξειςτης Διεθνούς Σύμβασης της Βέρνης 
όπως κυρώθηκε με τον ν. 1335/1985: «Κύρωση Διε¬ 
θνούς Σύμβασης για την διατήρηση της άγριας ζωής 
και του φυσικού περιβάλλοντος της Ευρώπης» (ΦΕΚ 
32/Α/1985). 

4. Τις διατάξες του Πρωτοκόλλου της Διεθνούς Σύμ- 
βασηςτης Βαρκελώνης «Περίτωνειδικάπροστατευό- 
μενων περιοχών της Μεσογείου» όπως κυρώθηκε με 
το Ν. 1634/86 (ΦΕΚ 104/Α/86). 

5. Τις διατάξειςτης Απόφασης 82/461/ΕΟΚτου Συμ¬ 
βουλίου της 24/6/82 περί συνάψεως συμβάσεως περί 


της διατήρησης των αποδημητικών ειδών που ανή¬ 
κουν στην άγρια πανίδα (ΕΕ αριθ.1.210 της 19.7.82, 
σ.10). 

6. Τις διατάξειςτης Οδηγίας 92/43/ΕΟΚ «γιατη δια¬ 
τήρηση των φυσικών οικοτόπων, καθώς καιτης άγριας 
πανίδας και χλωρίδας» (ΕΚ.αριθ.Ι_-206της 22.7.92). 

7. Τ ις διατάξειςτων άρθρων 3 και 7 του ν.360/76 «Πε¬ 
ρί Χωροταξίας και Περιβάλλοντος (ΦΕΚ 151/Α/76) και 
την απόφαση του Εθνικού Συμβούλου Χωροταξίας και 
Περιβάλλοντος της 28.2.80 (ΦΕΚ 486/Β/80). 

8. Τ ις διατάξεις του Ν.998/79 «Περί Προστασίας των 
δασών και των δασικών εν γένει εκτάσεων της Χώρας» 
(ΦΕΚ 298.Α/29.12.79). 

9. Τις διατάξεις του Ν.Δ.86/69 «Περί δασικού Κώδι¬ 
κα» (ΦΕΚ 7/νΐ 8.1.1969, όπως τροποποιήθηκε από το 
Ν.Δ.996/71, το Ν. 177/75, το Ν.998/79 κλπ. 

10. Τις διατάξεις του Π .Δ. 67/1981 «Περί προστασίας 
της αυτοφυούς χλωρίδας και πανίδας του καθορισμού 
διαδικασίας συντονισμού και ελέγχου της Ερεύνης 
επ’αυτών (ΦΕΚ 23Α/Α81) και όπως αυτό διορθώθηκε 
στοΦΕΚ43/Α/81. 

11. Τις διατάξεις του άρθρου 11 του Ν.1739/1987 
«Διαχείρισης των υδάτινων πόρων και άλλων διατάξε¬ 
ων» (ΦΕΚ201/Α/1987). 

12. Τις διατάξεις της Κοινής Υπουργικής Απόφασης 
αριθ.414985/1985: «Μέτρα διαχείρισης της άγριας 
πτηνοπανίδας» (ΦΕΚ757/Β/1985). 

13. Τις διατάξεις της Κοινής Υπουργικής Απόφασης 

αριθ.69269/5387/1990:»Κατάταξη έργων και δραστη¬ 
ριοτήτων σε κατηγορίες, περιεχόμενο Μελέτης Περι¬ 
βαλλοντικών Επιπτώσεων.και λοιπές συναφείς δια¬ 

τάξεις σύμφωνα με τον Ν. 1650/1986» (ΦΕΚ 
678Β/1990). 

14. Τις διατάξεις της Κοινής Υπουργικής Απόφασης 
αριθ.59388/3363/1988: «Τρόπος, όργανα και διαδικα¬ 
σία επιβολής και είσπραξης των διοικητικών προστί¬ 
μων του άρθρου 30 του Ν. 1650/1986» (ΦΕΚ 
638Β/1988). 

15. Τις διατάξεις των άρθρων 23 και 24 του 
Ν.1558/1988 «Κυβέρνηση και Κυβερνητικά όργανα» 
(ΦΕΚ137Α/1985) 

16. Την από 15.1.96, ΚΥΑ «Εγκριση περιβαλλοντικών 
όρων για τα αντιπλημμυρικά-αποστραγγιστικά και α¬ 
γροτικά οδικά έργα στη θέση Ανατολικά της Λ.Βιστω- 
νίδας στον Ν.Ροδόπης» με αρ.πρωτ.91231. 

17. Την άμεση ανάγκη θέσπισης μέτρων για την απο¬ 
τελεσματική προστασία των υγροβιοτόπωντου Δέλτα 
του Νέστου, της Λίμνης Βιστωνίδας, Λίμνης Ισμαρίδας 
και της ευρύτερης περιοχής τους που αποτελούν υ- 
γροβιοτόπους διεθνούς ενδιαφέροντος σύμφωνα με 
τα κριτήρια της Σύμβασης Ραμσάρ (1971). 

18. Το γεγονός ότι έχει ήδη αρχίσει η διαδικασία χα¬ 
ρακτηρισμού των υγροβιοτόπων Δέλτα του Νέστου, 
Λίμνης Βιστωνίδας και Λίμνης Ισμαρίδας και της ευρύ¬ 
τερης περιοχής τους ως προστατευόμενων, σύμφωνα 
με τα όσα προβλέπονται στο άρθρο 21, παρ.1 του 
Ν. 1650/86, Αποφασίζουμε; 

Χαρακτηρίζονται ως Πάρκο με την ονομασία «ΕΘΝΙ¬ 
ΚΟ ΠΑΡΚΟ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑ¬ 
ΚΗΣ» (Ε.Π.Α.Μ.Θ.) οι υγροβιότοποιΔέλτατου Νέστου, 
Λίμνη Βιστωνίδα, Λίμνη Ισμαρίδα και η ευρύτερη πε¬ 
ριοχή τους. 

Καθορίζονται σύμφωνα με τις διατάξεις του άρθρου 
2 του παρόντος, τα μέτρα προστασίας των υγροβιοτό- 
πων Δέλτα του Νέστου, Λίμνης Βιστωνίδας, Λίμνης Ι¬ 
σμαρίδας και της ευρύτερης περιοχής τους, κατά ζώ¬ 
νες όπως αυτές οριοθετούνται στο άρθρο 1 του παρό¬ 
ντος. Τα προαναφερόμενα όρια απεικονίζονται στα 
σχετικά πρωτότυπα διαγράμματα κλίμακας 1:25.000 
που θεωρήθηκαν από την Διεύθυνση Τοπογραφικών Ε¬ 
φαρμογών με την υπ’αριθμ.5796/29.3.96 Πράξη της 
και που αντίτυπά τους σε φωτοσμίκρυνση δημοσιεύο¬ 
νται με την παρούσα Υπουργική Απάφαση στην Εφη¬ 
μερίδα της Κυβερνήσεως. 

Άρθρο 1 

Καθορίζονται οι εξής ζώνες προστασίας: 

I. Ζώνη Α 

Ως Ζώνη Α καθορίζεται η περιοχή που περιλαμβάνε¬ 
ται μεταξύ τωνπαρακάτω φυσικών και τεχνητών ορίων 
και σημείων, όπως φαίνονται στα σχετικά συνημμένα 
διαγράμματα ως εξής: 

α) Ποταμός Νέστος-παραποτάμιες διαπλάσεις. Λί¬ 
μνη Βιστωνίδα και περιλίμνια ζώνη, Λίμνη Ισμαρίδα και 
περιλίμνια ζώνη. 

- Το τμήμα της Εγνατίας οδού ΒΔ του υψώματος 
Μαυσωλείου που διασχίζει τον ποταμό. 

- Τον τοπικό δρόμο Ανατολικά των παρυφών του 
προαναφερόμενου υψώματος μέχρι της συμβολής 
του με τον δρόμο - ανάχωμα της Ανατολικής όχθης του 
ποταμού. 

- Τον προαναφερόμενο δρόμο - ανάχωμα από την 
προηγούμενη συμβολή μέχρι την συμβολή του με τον 
τοπικό δρόμο προς Κύρνο. 

- Τον τοπικό δρόμο προς Κύρνο από την προηγού¬ 
μενη συμβολή μέχρι την συμβολή του με τον τοπικό 
δρόμο προς Κεντητή. 

- Τ ον τοπικό δρόμο προς Κεντητή από την προηγού¬ 
μενη συμβολή μέχρι την συμβολή μέχριτοΔασοχώριο, 


ακολουθώντας την διαδρομή μέσω τοποθεσίας Κα- 
στέλλας. Δυτικά της τοποθεσίας Νεροπηγή, Βόρεια 
και Ανατολικά της τοποθεσίας Αμμάδρομος μέχρι τον 
επαρχιακό δρόμο Δασοχωρίου-Ζηλωτή. 

- Τον τοπικό δρόμο Νότια του Δασοχωρίου από το 
Δασοχώρι μέχρι την συμβολή του με την αποστραγγι¬ 
στική τάφρο. 

- Την αποστραγγιστική τάφρο από την προαναφε- 
ρόμενη συμβολή μέχρι την εκβολή της. 

- Τ οντοπικό δρόμο - ανάχωματης Δυτικής όχθης του 
ποταμού από την συμβολή του με την Εγνατία οδό μέ¬ 
χρι την συμβολή του με τον τοπικό δρόμο προς Μονα- 
στηράκιο στην τοποθεσία Λιμέρι. 

- Τον τοπικό δρόμο προς Μοναστηράκιο από την 
προηγούμενη συμβολή μέχρι την συμβολή του με το 
τοπικό ανάχωμα - τάφρο - Ανατολικά του οικισμού. 

- Το ανάχωμα - τάφρο από την προηγούμενη συμ¬ 
βολή μέχρι την εκβολή του. 

- Τ ον δρόμο Λάγος-Ξάνθης από τα όριατου οικισμού 
Λάγος μέχρι την συμβολή του δυτικά και σε απόσταση 
περίπου 2 χιλ. με τον τοπικό δρόμο που οδηγεί στις Α¬ 
λυκές Νέας Κεσσάνης. 

- Τα τμήματα των περιλίμνιων δρόμων που υφίστα- 
νται στα όρα μεταξύ της καλλεργούμενης έκτασης Δυ¬ 
τικά της λίμνης και της δυτικής παραλίμνιας ζώνης μέ- 
χριτο Βόρειο άκρο του περιλίμνιου καναλιού, όπως αυ¬ 
τό εγκρίθη κε με την από 15.1.96 ΚΥΑ α.π.91231, παρ. δ. 

- Η τεθλασμένη γραμμή που ορίζεται από τα τμήμα¬ 
τα της χάραξης του περιλίμνιου αναχώματος, όπως υ- 
τό εγκρίθηκε με την από 15.1.96 ΚΥΑ, α.π.91231, 
παρ.δ. με αρχή το σημείο Τ1 που απέχει 750 μ. από τον 
περιφερειακό δρόμο του φρουρίου και τέλος το ση¬ 
μείο Τ2 που απέχει 650 μ. από την συμβολή της πιο πά¬ 
νω χάραξης με το βόρειο ανάχωμα του Ξηροποτάμου. 

- Η τεθλασμένη γραμμή που ορίζεται από τα τμήμα¬ 
τα της χάραξης του περιλίμνιου αναχώματος όπως αυ¬ 
τό εγκρίθηκε με την από 15.1.96 ΚΥΑ, α.π.91231, 
παρ.δ. με αρχή το σημείο Τ3 που απέχει 750 μ. από την 
συμβολή της χάραξης με το νότιο ανάχωμα του Ξηρο¬ 
ποτάμου μέχριτην συμβολή της χάραξης αυτής με τον 
δρόμο Γλυκονερίου-Λάγος. 

- Το τμήμα του δρόμου Γλυκονερίου-Λάγος μεταξύ 
των δύο οικσμών. 

- Τον τοπικό δρόμο ΒΑτης λιμνοθάλασσας Ελος μέ¬ 
χρι το όριο του οικισμού Παγούρια στο σημείο συμβο¬ 
λής του με τον τοπικό δρόμο προς το κανάλι. 

- Ο τοπικός δρόμος προς το κανάλι από την συμβο¬ 
λή του με τον προηγούμενο δρόμο έως την ανατολική 
στέψη-δρόμο του καναλιού. 

- Η ανατολική στέψη-δρόμοςτου καναλιού μέχριτην 
συμβολή του με τον τοπικό δρόμο Γλυφάδας-Ν.Σιδη- 
ροχωρίου. 

- Ο τοπικοί δρόμοι (αγροτικού ανατολικά της Λίμνης 
Ισμαρίδας που περιβάλλουν καιτο ρέμαΦυλιούρη (Ξη- 
ρόρεμα) έως το όριο της Β ζώνης βόρεια και έως την α¬ 
κτή νότια. 

β) Περιοχή λιμνοθαλασσών-ελωδών εκτάσεων μονί¬ 
μων ή εποχιακών 

- Η τεθλασμένη γραμμή που ορίζεται από τα τμήμα¬ 
τα των τοπικών δρόμων που περικλείουν την λιμνοθά¬ 
λασσα Λαφρούδα, τους πρόποδες του Πτερόλοφου, 
την λιμνοθάλασσα Λάφρης, τις Αλυκές και τα μεταξύ 
τους αλίπεδα, υγρά λιβάδεια και ελώδεις εκτάσεις. 

- Οι τεθλασμένες γραμμές που ορίζονται από τμή¬ 
ματα των τοπικών δρόμων που περικλείουν τις λιμνο¬ 
θάλασσες Ξηρολίμνη, Καρατζά, Αλυκή, Πτελέα και Ε¬ 
λος. 

γ) Τμήματα και εκβολές λοιπών ποταμών και παρα¬ 
ποτάμιων διαπλάσεων. 

- Το τμήμα του ποταμού Ξάνθη μεταξύ των αναχω- 
μάτωντου περιμετρικού δρόμου του φρουρίου και της 
διασταύ ρωσης του ποταμού με τον τοπικό δρόμο σε α¬ 
πόσταση 2,5χιλ.δυτικάτου αρχαίου τείχους. 

- Η τεθλασμένη γραμμή που ορίζεται από τους τοπι¬ 
κούς δρόμους με αρχή το τέλος του περιλίμνιου κανα¬ 
λιού καιτέλοςτο νότιο ανάχωματου ποταμού στηνπε- 
ριοχή του φρουρίου. 

- Το τμήμα της χάραξης του περιλίμνιου αναχώμα¬ 
τος από την περιοχή του φρουρίου μέχρι το σημείο Τ1 
όπως αυτό προαναφέρεται. 

- Τα τμήματα της χάραξης του περιλίμνιου αναχώ¬ 
ματος από το σημείο Τ2 μέχρι την συμβολή της με το 
βόρειο ανάχωμα του Ξηροποτάμου και απά το σημείο 
Τ3 μέχριτην συμβολή της με το νάτιο ανάχωματου Ξη¬ 
ροποτάμου. 

- Το μεταξύ των αναχωμάτων τμήμα του Ξηροποτά¬ 
μου, από την διασταύρωσή του με τον τοπικό δρόμο 
στην περιοχή της Κοινότητας Μωσαϊκού μέχρι των ε¬ 
κβολών του. 

Στις περιπτώσεις που ως όριο αναφέρεται ανάχωμα 
ή κανάλι, εννοείται η στέψη αυτών. 

δ) Αλσος φωλιάσματος ορνιθοπανίδας περιοχής Λά- 
γος 

- Η περιοχή του Αλσους όπως αυτή έχει ήδη οριοθε- 
τηθεί και περιφραχθεί, καθώς και τα τμήματα των α¬ 
κτών που περιβάλλουν το Αλσος. 

ε) Θαλάσσια Ζώνη 

- Τ ην ακτή από την εκβολή της τάφρου περιοχής Μο- 
ναστηρακίου μέχρι την τάφρο περιοχής Δασοχωρίου. 

- Την ισοβαρή των 6 μέτρων μέχρι το ύψος των προ- 
αναφερομένων εκβολών. 

- Η θαλάσσια ζώνη που διαβρέχειτο σύστημα των λι- 
μνοθαλασσών κατά μήκος της ακτογραμμής της προ- 
αναφερόμενης περιοχής Ιβ και μέχρι της ισοβαθούς 
των 6 μέτρων. 

II. Ζώνη Β 

α) Η περιβάλλουσατην κοίτη του ποταμού Νέστου (Α 
Ζώνη) έκταση. 

- Το τμήμα της Εγνατίας οδού από τα προς Βορρά ό¬ 
ρια της Α Ζώνης μέχρι της συμβολής του με τον τοπικό 
δρόμο στην περιοχή Κεραμιδαρειά. 

- Τ ον προαναφερόμενο τοπικό δρόμο από την προη¬ 
γούμενη συμβολή μέχριτην συμβολή του μετηντάφρο 
- ανάχωμα Ξηροποτάμου. 

- Την προαναφερόμενη τάφρο - ανάχωμα από την 
προηγούμενη συμβολή μέχριτα όριατηςΑ ζώνης στην 
περιοχή Μοναστηρακίου. 


- Τον επαρχιακό δρόμο Ανατολικά των παρυφών του 
υψώματος Μαυσωλείου, από τα όρια της Α ζώνης μέ¬ 
χρι την Κοσμητή. 

- Τ οντοπικό δρόμο από Κοσμητή προς Κρεμαστή μέ- 
χριτην συμβολή του με τον επαρχιακό δρόμο προς Πα¬ 
λαιόν Ολβιον. 

- Τον προαναφερόμενο δρόμο από την προηγούμε¬ 
νη συμβολή μέχρι την συμβολή του με την αποστραγ¬ 
γιστική τάφρο. 

- Την αποστραγγιστική τάφρο από την προηγούμε¬ 
νη συμβολή μέχρι τα όρια της Α ζώνης στην περιοχή 
Δασοχωρίου, 

β) Τμήματα ποταμών-παραποτάμιων διαπλάσεων 

- Τ ο μεταξύ των αναχωμάτων (στέψη) τμήματος του 
ποταμού Ξάνθη από τα όρια της Α ζώνης έως την γέ¬ 
φυρα Πολυσίτου. 

- Τ α μεταξύ των αναχωμάτων (στέψη) τμήματος του 
ποταμού Ξηροποτάμου από τα όρια της Α ζώνης μέχρι 
την γέφυρα, περιοχής Πολύανθου (Βυζαντινή γέφυ¬ 
ρα). 

γ) Υπόλοιπη χερσαία έκταση 

- Τον τοπικό δρόμο Μοναστηρακίου-Χάίδευτού από 
τα όρια της Α ζώνης στην περιοχή Μοναστηρακίου μέ¬ 
χρι το Χάίδευτό. 

- Τον τοπικό δρόμο Χάίδευτού Πηγών. 

-Τον τοπικό δρόμο από τις Πηγές μέχρι το Ρέμα Πα- 
λιομάννα, περιμετρικά του αεροδρομίου. 

- Τους τοπικούς δρόμους δυτικά του αεροδρομίου 
μέχρι τα όρια της θεσμοθετημένης περιοχής ειδικών 
χρήσεων. 

- Τον τοπικό δρόμο κανάλι από τον Ζηλωτή έως την 
συμβολή με τον δρόμο προς Μάγγανα. 

- Τους τοπικούς δρόμους ανατολικά και δυτικά του 
δρόμου Μαγγάνων - παραλίας Μαγγάνων από την πιο 
πάνω συμβολή μέχρι τον παραλιακά δρόμο των Μαγ¬ 
γάνων και από εκεί έως τον τοπικό δρόμο Μυρωδάτου- 
παραλίας Μυρωδάτου. 

- Τον τοπικό δρόμο Μυρωδάτου - παραλίας Μυρω¬ 
δάτου μέχρι το τέλος του δηλαδή Βάρεια των αμμω¬ 
δών διαπλάσεων της ακτής. 

- Τ ον τοπικό δρόμο Δυτικά της περιοχής Βρωμάρε- 
μα μέχρι την συμβολή του με τον επαρχιακό δρόμο Α- 
βδήρων - παραλίας Αβδήρων. 

- Τον δρόμο προς παραλία Αβδήρων από την προη¬ 
γούμενη συμβολή του μέχριτην ακτή. 

- Τα τμήματα των τοπικών δρόμων που περικλείουν 
την λιμνοθάλασσα Αλμύρα μέχρι των όρων της Α ζώ¬ 
νης. 

- Τα τμήματα των δρόμων Γλυκονερίου-Φαναρίου 
και Γλυκονερίου-Λάγος από της συμβολής του μέχρι 
τα όρια του οικισμού Φανάρι και τον δίαυλο στα δυτικά 
όρια του οικισμού Λάγος αντίστοιχα. 

- Η τεθλασμένη γραμμή που ορίζεται από τους τοπι¬ 
κούς δρόμους όπως αυτά απεικονίζονται, από τα όρια 
της Α ζώνης μέχριτα όρια του οικισμού Ν.Κεσσάνης. 

- Τον τοπικό δρόμο Νέας Κεσσάνης-Σελίνου 

- Τον τοπικό δρόμο από Σέλινο μέχρι της συμβολής 
του με την σιδηροδρομική γραμμή στην περιοχή Σιδη¬ 
ροδρομικού Σταθμού Πολυσίτου. 

- Το τμήμα της Σιδηροδρομικής γραμμής από την 
προαναφερόμενη συμβολή μέχρι το Κοπτερόν. 

- Τον τοπικό δρόμο Κοπτερού - Διαλαμπής 

- Τον τοπικό δρόμο Διαλαμπής-Μωσαϊκού 

- Τον τοπικό δρόμο Μωσαϊκού-Σάλπης 

- Τον τοπικό δρόμο Σάλπης-Γλυκονερίου 

- Τοντοπικό δρόμο Γλυκονερίου-Φαναρίου έως την 
ακτή 

- Τον τοπικό δρόμο βόρεια της Ξηρολίμνης έως την 
συμβολή του με τον δρόμο Αρωγής-Μέσης. 

- Τον τοπικό δρόμο Αρωγής-Μέσης από την συμβο¬ 
λή του με το προηγούμενη οδικό τμήμα έως την Μέση. 

- Τον τοπικό δρόμο Μέσης-Γλυφάδας 

- Τοντοπικό δρόμο Γλυφάδας έως απόσταση 500 μ. 
από την συμβολή με τον δρόμο Παγούρια-Μολυβωτή. 

- Η νοητή γραμμή που περιβάλλει σε ακτίνα 500 μ. το 
τμήμα της Α ζώνης από τον δρόμο Γλυφάδας - Ν.Σιδη- 
ροχωρίου έως Παγούρια. 

- Τ ον τοπικό δρόμο από το προηγούμενο όριο της Β 
ζώνης έως Ν.Σιδηροχώριο. 

- Τοντοπικό δρόμο Ν.Σιδηροχωρίου-Ανδριανής 

- Τ α τμήματα των τοπικών δρόμων από Ανδριανή έ¬ 
ως Ιμερο. 

- Τα τμήματα των τοπικών δρόμων από Ιμερο έως πα¬ 
ραλία Ιμερου. 

- Τα όρια της Α ζώνης. 

δ) Θαλάσσια έκταση 

- Η θαλάσσια ζώνη που διαβρέχει τα συτήματα των 
λιμνοθαλασσών και γενικά των περιοχών της II περί¬ 
πτωσης και μέχρι της ισοβαθούς των 6 μέτρων. 

III. Ζώνη Γ1 

- Την Εγνατία οδό από τα όρια της θεσμοθετημένης 
περιοχής παραγωγικών δραστηριοτήτων Ν.Καρβά- 
λης, έως την Ξάνθη, 

- Τα δυτικά όρια της προαναφερόμενης θεσμοθετη¬ 
μένης περιοχής. 

- Τον δρόμο Ξάνθης-Αγ. Αθανασίου έως και σε κάθε¬ 
τη προς νότον απόσταση 1.000 μ. από την νέα χάραξη 
της Εγνατίας. 

- Η νοητή γραμμή που διέρχεται σε απόσταση 1.000 
μ. προς νότον και παράλληλα με την νέα χάραξη της Ε- 
γνατίας από την προαναφερόμενη συμβολή έως και 
την συμβολή της με τον τοπικό δρόμο Μαζικού-Μέλισ- 
σας. 

- Τον τοπικό δρόμο από Μέλισσα προς Μάγγανα μέ¬ 
χρι την συμβολή με τον τοπικό δρόμο προς Μυρωδά¬ 
το. 

- Τ ον δρόμο προς Μυρωδάτο από την προαναφερό¬ 
μενη συμβολή έως Αβδηρα. 

- Τον δρόμο Αβδήρων-Βελόνης-Μάνδρας-Ποταμιάς 

- Τον δρόμο Ποταμιάς-Κουτσού 

- Τον δρόμο Κουτσού-Συδινής 

- Τον δρόμο Συδινής-Πολύσιτου 

- Τον δρόμο Πολυσίτου-Σημάνδρων μέχρι της συμ¬ 
βολής με την εθνική οδό Ξάνθης-Κομοτηνής. 

-Το τμήμα της εθνικής οδού Ξάνθης-Κομοτηνής από 
την προαναφερόμενη συμβολή μέχρι τον οικισμό Κο¬ 
πτερόν. 


- Την νέα χάραξη της Εγνατίας οδού από τον προα- 
ναφερόμενο οικισμό έως την συμβολή με τον τοπικό 
δρόμο Ιάσμου-Γ αλανής. 

- Τον δρόμο Ιάσμου-Γ αλανής από την προαναφερό¬ 
μενη συμβολή έως την συμβολή με τον δρόμο Ιάσμου 
Πολυάνθου. 

- Το τμήμα του δρόμου από Ιασμο έως Πολύανθο. 

- Τον δρόμο Παλλαδίου-Νέας Καλλίστης-Πόρπης- 
Παγουρίων. 

- Τα τμήματα των τοπικών δρόμων από Παγούρια έ¬ 
ως Ν.Σιδηροχώριο. 

- Τον δρόμο Ν.Σιδηροχωρίου-Ανδριανής 

- Τα τμήματα τοπικών δρόμων από Ανδριανή έως 
Μαυρομάτιον. 

- Τατμήματατωντοπικών δρόμων από Μαυρομάτιον 
έως την συμβολή με τον δρόμο Αγ.Θεοδώρων-Ξυλα- 
γανής. 

- Τον προαναφερόμενο δρόμο από την ως άνω συμ¬ 
βολή έως την Ξυλαγανή. 

- Τα τμήματα των τοπικών δρόμων από την Ξυλαγα- 
νή έως την παραλία Ιμερου. 

- Τα όρια των ζωνών Β,Γ1 α και Γ2. 

- Η περιοχή δυτικά του Φαναρίου όπως φαίνεται στα 
συνημμένα διαγράμματα. 

- Η θαλάσσια ζώνη που περιβρέχει τις περιπτώσεις 
της παρ.ΙΙΙ έως την ισοβαθή των 6 μέτρων. 

IV. Ζώνη Γ1 α 

- Η περιοχή που ορίζεται δυτικά από τον τοπικό δρό¬ 
μο Αγίου Αθανασίου-Παλαιού Ολβίου, νότια από τον 
τοπικό δρόμο Παλαιού Ολβίου-Ασπροποτάμου έως το 
ανατολικό όριο της ζώνης Γ1, βόρεια και ανατολικά α¬ 
πό το όριο της ζώνης Γ1. 

- Περιοχή Ν.Καλλίστης, 

νότιο όριο ο ποταμός Τράυος, δυτικό όριο ο δρόμος 
Σάλπης-Γλυκονερίου, το βάρειο και ανατολικό όριο ο¬ 
ρίζονται από νοητές γραμμές που απέχουν 500 μ.εκά- 
στη από τα προηγούμενα (νότιο και δυτικό) όρια. 

- Περιοχή Πόρπης, 

δυτικό όριο ο δρόμος Πόρπης-Μέσης, ανατολικό ό¬ 
ριο η νοητή γραμμή που απέχει 300 μ.από το δυτικό ό¬ 
ριο, βόρειο όριο η νοητή γραμμή που απέχει 2.100 μ. α¬ 
πό τον οικισμό της Πόρπης και νότιο όριο η νοητή 
γραμμή που απέχει 400 μ. από το βόρειο όριο. 

- Περιοχή Γλυκονερίου, 

βόρειο όριο ο ποταμός Τράυος, νότιο όριο η εθνική 
οδός Κομοτηνής-Ξάνθης, δυτικό όριο ο δρόμος Γλυ- 
κονερίου-Σάλπης και ανατολικό όριο η νοητή γραμμή 
που απέχει 400 μ. από το δυτικό όριο. 

- Περιοχή Ξυλαγανής, 

δυτικό όριο, τα όρια του αναδασμού του Κάμπου, 
βόρειο και ανατολικό όριο ο δρόμος Ξυλαγανής-Κά- 
μπου, νότιο όριο το ρέμα μεταξύ Υψωμάτων και Κά¬ 
μπου. 

V. Ζώνη Γ2 

- Η περιοχή που περικλείεται μεταξύ των τοπικών 
δρόμων και των ορίων της Β ζώνης στην περιοχή Μαγ¬ 
γάνων, Μυρωδάτου, Αλμύρας. 

- Η περιοχή που περικλείεται μεταξύ των τοπικών 
δρόμων και των ορίων της Α ζώνης στις περιοχές Αρω¬ 
γής και Παραλίας Μέσης. 

- Η περιοχή νοτιοανατολικά του Ιμερου που περι¬ 
κλείεται από τους τοπικούς δρόμους και τα όρια των 
ζωνών Β και Γ όπως οι προαναφερόμενες περιοχές 
φαίνονται στα συνημμένα διαγράμματα. 

Άρθρο 2 

I. Ζώνη Α 

α) Ποταμός Νέστος-παραποτάμιες διαπλάσεις, Λί¬ 
μνη Βιστωνίδα και περιλίμνια ζώνη, Λίμνη Ισμαρίδα και 
περιλίμνια ζώνη. 

Επιτρέπονται: 

- Η παραδοσιακή αλιεία και ιχθυοκαλλιέργεια κατά 
την οποία γίνεται χρήση των φυσικών λεκανών χωρίς ε¬ 
πεμβάσεις που αλλοιώνουν την μορφή και λειτουργία 
που υποβαθμίζουν την ποιότητα του συνόλου ή στοι¬ 
χείων του οικοσυστήματος. 

- Η κατασκευή υποδομής προς όφελος της προανα- 
φερόμενης δραστηριότητας, όπως ι) υποδομή ε¬ 
μπλουτισμού μέχρι 200 τ.μ., ιι) εγκαταστάσεις προσω¬ 
πικού φύλαξης, χώροι συντήρησης της παραγωγής, 
χώροι συσκευασίας του προϊόντος προκειμένου να 
διακινηθεί νωπό, αποθήκες, μέχρι συνολικά 100 τ.μ., 
ιιι) εσοδευτικά στόμια, τάφροι διαχείμανσης, ιχθυο- 
συλληπτικές εγκαταστάσεις. 

Οι προαναφερόμενες επεμβάσεις θαπραγματοποι- 
ούνταιεφόσον εγκριθούν οι απαιτούμενεςτεχνικές με¬ 
λέτες και οι Μελέτες Περιβαλλοντικών Επιπτώσεων ΑΙ 
κατηγορίας βάσειτης ΚΥΑ 69269/1990. 

- Η συντήρηση τωνυφιστάμενων έργων υποδομής ε¬ 
φόσον δεν αποψιλωθούν ή εκχερσωθούν νέες εκτά¬ 
σεις, δεν δημιουργηθούν νέοι άξονες προσπέλασης, 
δεν αποτίθενται στην περιοχή προϊόντα εκσκαφών ή 
οικοδομικά υλικά, δεν εγκαθίσταται εργοτάξιο, δεν ε¬ 
πιβαρύνεται ή υποβαθμίζεται το οικοσύστημα ή στοι¬ 
χεία αυτού καθ’οιονδήποτε τρόπο. 

- Η διατήρηση των υφιστάμενων γεωργικών καλ¬ 
λιεργειών στη μορφή που βρίσκονται σήμερα για τις ο¬ 
ποίες έχει προηγηθεί κάθε νόμιμη διαδικασία απόκτη¬ 
σης ή εκχώρησης γης και εγκαθίδρυσης της προανα- 
φερόμενης δραστηριότητας. Απαγορεύεται κάθε νέο 
έργο εκχέρσωσης, αποστράγγισης ή άρδευσης που α¬ 
φορά τις προαναφερόμενες καλλιέργειες. 

- Η συντήρηση και αξιοποίηση ιστορικών και αρχαιο¬ 
λογικών χώρων και λοιπών μνημείων, καθώς και αξιό¬ 
λογων στοιχείων παραδοσιακών ή φυσικών. 

- Η επιστημονική έρευνα σύμφωνα με τις κείμενες 
διατάξεις με την προϋπόθεση ότι δεν δημιουργούνται 
προβλήματα υποβάθμισης στο οικοσύστημα και θα υ¬ 
πάρχει η σύμφωνη γνώμη της κατά το άρ.4 αρμόδιας 
υπηρεσίας και των καθ’ύλην αρμοδίων υπηρεσιών α¬ 
φού αναλυθούν από τον ενδιαφερόμενο ο τρόπος, τα 
σημεία και οι λόγοι της έρευνας. 

- Τα έργα επαναφοράς, διατήρησης, αναβάθμισης 
και ανάδειξης του φυσικού περιβάλλοντος εφόσον ε- 
γκριθούν οι απαραίτητες τεχνικές και περιβαλλοντικές 
μελέτες. Στα έργα αυτά περιλαμβάνονται και φυλάκια, 
παρατηρητήρια, κέντρα πληροφόρησης, ενημερωτι¬ 
κές πινακίδες, σήμανση, ειδικά μονοπάτια και ποδηλα- 
τόδρομοι. 

- Η ημερήσια επίσκεψη με σκοπό την παρατήρηση 


της φύσης, απαγορευομένης της χρήσης τροχοφό¬ 
ρων πέραν των υφιστάμενων οδικών αξόνων, πλωτών 
μέσων, της διανυκτέρευσης, κατασκήνωσης και λοι¬ 
πών δραστηριοτήτων αναψυχής πλην της προαναφε- 
ρόμενης. Οι χρονικοί καιτυχόν λοιποί όροι ενάσκησης 
της δραστηριότρητας αυτής θα εκδίδονται από την 
καθ’ύλην αρμόδια υπηρεσία ή φορέα. 

- Η διατήρηση των υφιστάμενων νομίμων οικισμών ε¬ 
ντός των σημερινών τους ορίων απαγορευομένης κά¬ 
θε νέας επέκτασης εντός των ζωνών Α και Β. 

- Η βόσκηση στην Α πλευρά της λίμνης Βιστωνίδας 
και παράλληλα με το ανάχωμα. 

β) Περιοχή λιμνοθαλασσών - ελωδών εκτάσεων μονί¬ 
μων ή εποχιακών 

Επιτρέπονται: 

- Η ιχθυοκαλλιέργεια και η αλιεία με τις επιφυλάξεις 
της παραγράφου Ια. 

- Η διατήρηση των υφιστάμενων καλλιεργειών με τις 
επιφυλάξεις της προηγούμενης παραγράφου Ια. 

- Η ημερήσια επίσκεψη με σκοπό την παρατήρηση 
της φύσης και η χρήση των παραλιών για κολύμβηση 
με τις επιφυλάξεις της παρ.Ια. 

- Η συντήρηση των υφιστάμενων δικτύων υποδομής 
με τις επιφυλάξεις της προηγούμενης παραγράφου α. 

- Η λειτουργία των αλυκών στην ένταση, έκταση και 
μορφή που βρίσκονται σήμερα. 

- Η επιστημονκή έρευνα μετις επιφυλάξεις της προη¬ 
γούμενης παραγράφου α. 

- Τα έργα επαναφοράς, διατήρησης, αναβάθμισης 
και ανάδειξης του φυσικού περιβάλλοντος με τις επι¬ 
φυλάξεις της παρ.Ια. Ειδικότερα στις πσρο^,ίες Γλυ¬ 
φάδας και Μολυβωτής στα πιο πάνω έργα με τις ίδιες 
προϋποθέσεις περιλαμβάνονται η οριοθέτηση χρήσης 
της παραλίας με ελαφρά υποδομή εξυπηρέτησης λου¬ 
σμένων δηλ. (δηλ.σκιαδια, ννΟ) και περιοριστικοί χώ¬ 
ροι στάθμευσης στο τέλος των υφιστάμενων δρόμων. 

- Η συντήρηση και αξιοποίηση ιστορικών και αρχαιο¬ 
λογικών χώρων και λοιπών μνημείων, καθώς και αξιό¬ 
λογων στοιχείων παραδοσιακών, πολιτιστικών ή φυσι¬ 
κών. 

- Η διατήρηση των υφιστάμενων οικισμών με τις επι¬ 
φυλάξεις της παρ.Ια. 

γ) Τμήματα και εκβολές λοιπών ποταμών-παραποτά- 
μιες διαπλάσεις 

Επιτρέπονται: 

- Η διατήρηση και η ξύλευση των υφιστάμενων καλ¬ 
λιεργειών λεύκας, απαγορευόμενης της επέκτασης ή 
αλλαγής χρήσης των προαναφερομένων καλλιεργού¬ 
μενων εκτάσεων. 

- Η συντήρηση των υφιστάμενων έργων, υποδομής 
με τις επιφυλάξεις της παραγράφου Ια. 

- Η επιστημονική έρευνα με τις επιφυλάξεις της πα¬ 
ραγράφου Ια. 

- Η συντήρηση και αξιοποίηση ιστορικών και αρχαιο¬ 
λογικών χώρων και λοιπών μνημείων, καθώς και αξιό¬ 
λογων στοιχείων παραδοσιακών, πολιτιστικών ή φυσι¬ 
κών. 

- Τα έργα επαναφοράς διατήρησης, αναβάθμισης 
και ανάδειξης του φυσικού περιβάλλοντος με τις επι¬ 
φυλάξεις της παρ.Ια. 

- Η ημερήσια επίσκεψη με τις επιφυλάξεις της 
παρ.Ια. 

δ) Αλσος φωλιάσματος ορνιθοπανίδας περιοχής 
Λάγος 

Επιτρέπονται: 

- Μόνον οι δραστηριότητες που αφορούν την διατή¬ 
ρηση της μορφής και λειτουργικότητας του οικοσυ¬ 
στήματος και των εστιών φωλιάσματος, καθώς και την 
περίθαλψη, παρατήρηση και μελέτη της ορνιθοπανί- 
δας. Οι προαναφερόμενες δραστηριότητες θα πραγ¬ 
ματοποιούνται μετά από σύμφωνη γνώμη της κατά το 
άρθρο 4 αρμόδιας υπηρεσίας και των καθ’ύλην αρμό¬ 
διων υπηρεσιών, εφόσον έχουν γνωστοποιηθεί στις 
πιο πάνω υπηρεσίες το χρονοδιάγραμμα και το είδος 
της δραστηριότητας. 

ε) Θαλάσσια Ζώνη 

Επιτρέπονται: 

- Η θαλάσσια αλιεία σύμφωνα με την κείμενη νομο¬ 
θεσία 

- Η θαλάσσια ιχθυοκαλλιέργεια εφόσον προηγηθεί 
έγκριση Περιβαλλοντικών όρων σύμφωνα με τις οικεί¬ 
ες διατάξεις ΚΥΑ 69269/5387/1990. 

- Η επιστημονική έρευνα με τις επιφυλάξεις της πα¬ 
ραγράφου Ια. 

- Η διακίνηση σκαφών, σύμφωνα με τις κείμενες δια¬ 
τάξεις. Ως ανώτατο όριο ταχύτητας ταχύπλοων και 
λοιπών σκαφών ορίζονται τα 5 μίλια την ώρα. 

II. Ζώνη Β 

α) Η περιβάλλουσα την κοίτη του ποταμού Νέστου 
(Ζώνη Α) έκταση 

Επιτρέπονται: 

- Η γεωργία στη σημερινή ένταση, έκταση και μορφή 

- Η διατήρηση των νομίμως υφιστάμενων οικισμών, 
εντός των σημερινώντους όρων, απαγορευομένης κά¬ 
θε νέας επέκτασης εντός των ζωνών Α και Β. 

- Η συντήρηση και επέκταση των υφιστάμενων έρ¬ 
γων υποδομής προς όφελος των προαναφερομένων 
δραστηριοτήτων εφόσον προηγηθεί έγκριση περιβαλ¬ 
λοντικών όρων σύμφωνα με τις διατάξεις της ΚΥΑ 
69269/5387/1990 και ειδικότερα βάσει των διαδικα¬ 
σιών που απαιτούνται για την ΑΝ τουλάχιστον κατηγο¬ 
ρία έργων και δραστηριοτήτων της ίδιας ΚΥΑ και με τις 
επιφυλάξεις της παρ.Ια. 

- Η επιστημονική έρευνα με την επιφύλαξη της πα¬ 
ραγράφου Ια. 

- Η συντήρηση και αξιοποίηση ιστορικών και αρχαιο¬ 
λογικών χώρων και λοιπών μνημείων, καθώς και αξιό¬ 
λογων στοιχείων παραδοσιακών ή φυσικών. 

- Τα έργα επαναφοράς, διατήρησης και αναβάθμι- 
σης-ανάδειξης του φυσικού περιβάλλοντος με τις επι¬ 
φυλάξεις της παρ.Ια. 

- Η ημερήσια επίσκεψη με τις επιφυλάξεις της 
παρ.Ια. 

β) Τμήματα ποταμών-παραποτάμιες διαπλάσεις 

Επιτρέπονται: 

- Οι δραστηριότητες που αναφέρονται στην παρ.Ιγ 

- Η συντήρηση και επέκταση των υφιστάμενων έρ¬ 
γων υποδομής εφόσον προηγηθούν οι απαιτούμενες 
τεχνικές και περιβαλλοντικές μελέτες με τις επιφυλά¬ 


ξεις της παρ.Ια. 

- Τα έργα επαναφοράς διατήρησης και αναβάθμισης 
του φυσικού περιβάλλοντος με τις επιφυλάξεις της 
παρ.Ια. 

- Η συντήρηση και αξιοποίηση αρχαιολογικών, ιστο¬ 
ρικών χώρων και μνημείων, καθώς και αξιόλογων στοι¬ 
χείων παραδοσιακών ή φυσικών. 

- Η ημερήσια επίσκεψη με τις επιφυλάξεις της 
παρ.Ια. 

γ) Υπόλοιπη χερσαία έκταση 

Επιτρέπεται: 

- Η ελεύθερη βόσκηση 

- Η ιχθυοκαλλιέργεια κατά την οποία γίνεται χρήση 
των υφιστάμενων φυσικών λεκανών στις οποίες μπο¬ 
ρούν να πραγματοποιηθούν βελτιωτικά και λοιπά έργα 
υποδομής εφόσον προηγηθεί έγκριση περιβαλλο- 
ντκών όρων σύμφωνα με τις διατάξεις της ΚΥΑ 
69269/5387/1990 απαιτούμενης σε κάθε περίπτωση 
Μελέτης Περιβαλλοντικών Επιπτώσεων τσυλάχιστον 
ΑΙΙτύπου βάσειτης ίδιας ΚΥΑ. 

- Η γεωργία στη σημερινή ένταση, έκταση και μορφή 

- Η διατήρηση των υφιστάμενων οικισμών εντός των 
σημερινώντους ορίων απαγορευομένης κάθε νέας ε¬ 
πέκτασης εντός των ζωνών Α και Β. 

- Η χρήση των παραλιών για κολύμβηση με τις επι¬ 
φυλάξεις της παρ.Ιβ. 

- Η διαμόρφωση πλαζ εφόσον εγκριθούν οι απαραί¬ 
τητες τεχνικές μελέτες και προηγηθεί έγκριση περι¬ 
βαλλοντικών όρων σύμφωνα με τις διατάξεις που αφο¬ 
ρούν την ΑΙΙ τουλάχιστον κατηγορία έργων και δρα¬ 
στηριοτήτων της ΚΥΑ 69269/1990. 

- Η συντήρηση και επέκταση των υφιστάμενων έργων 
υποδομής προς όφελος των προαναφερομένων δρα¬ 
στηριοτήτων εφόσον προηγηθεί έγκριση περιβαλλο¬ 
ντικών όρων σύμφωνα με τις διατάξεις της ΚΥΑ 
69269/5387/1990 και ειδικότερα βάσει των διαδικα¬ 
σιών που απαιτούνται για την ΑΙΙ τουλάχιστον κατηγο¬ 
ρίας έργων και δραστηριοτήτων της ίδιας ΚΥΑ. 

- Η επιστημονική έρευνα με την επιφύλαξη της πα¬ 
ραγράφου Ια. 

- Η συντήρηση και αξιοποίηση ιστορικών και αρχαιο¬ 
λογικών χώρων και λοιπών μνημείων καθώς και αξιό¬ 
λογων στοιχείων παραδοσιακών ή φυσικών. 

- Ο εσταυλισμός αιγοπροβάτων και βοοειδών (οικο¬ 
γενειακής μορφής) εφόσον οι μονάδες εσταυλισμού 
απέχουν κατ’ελάχιστο 1 χλμ. απότα όρια της ζώνης Γ2. 

- Η κατασκευή γεωργικών αποθηκών μέχρι 50 τ.μ. 

- Τ α έργα επαναφοράς διατήρησης και αναβάθμισης 
του φυσικού περιβάλλοντος με τις επιφυλάξεις της 
παρ.Ια. 

- Η ελεύθερη προσπέλαση, τηρουμένων των όρων 
και επιφυλάξεων που αφορούν την επίσκεψη της 
παρ.Ια μόνο για τις περιοχές των λιμνοθαλασσών, ε¬ 
λών, ποταμών-χειμμάρων και για την περιβάλλουσα τα 
στοιχεία αυτά ζώνη σε ακτίνα μέχρι και 500 μ. 

- Η διατήρηση των νομίμως υφιστάμενων οικισμών ε¬ 
ντός των σημερινώντους ορίων, απαγορευομένης κά¬ 
θε νέας επέκτασης εντός των ζωνών Α και Β. 

γ) Θαλάσσια έκταση 
Επιτρέπονται: 

- Η θαλάσσια αλιεία σύμφωνα με την κείμενη νομο¬ 
θεσία 

- Η υδατοκαλλιέργεια εφόσον πληρούνται οι διαδι¬ 
κασίες που προβλέπονται για την ΑΙΙ κατηγορία έργων 
και δραστηριοτήτων βάσει των διατάξεων της ΚΥΑ 
69269/1990. 

- Η επιστημονική έρευνα με τις επιφυλάξεις της πα¬ 
ραγράφου Ια. 

Η διακίνηση των σκαφών σύμφωνα με τους περιο¬ 
ρισμούς της παραγράφου Ιβ. 

III. Ζώνη η 

Επιτρέπονται οι παρακάτω δραστηριότητες: 
α) Η επιστημονική έρευνα με τις επιφυλάξεις της πα¬ 
ραγράφου Ια. 

β) Το κυνήγι σύμφωνα με τις ισχύουσες διατάξεις και 
με τους ειδικότερους περιορισμούς των αρμοδίων υ¬ 
πηρεσιών. 

γ) Η γεωργία χωρίς βασικούς περιορισμούς με την 
προϋπόθεση ότι οι εγγειοβελτιωτικές και αρδευτικές 
παρεμβάσεις και η λίπανση καθώς και κάθε είδους 
δραστηριότητα ή εγκατάσταση δεν θα έχουν επιπτώ¬ 
σεις στους αποδέκτες και τα στοιχεία των οικοσυστη¬ 
μάτων των γειτονικών ζωνών Α,Β,Γ2 και δεν θα υπο¬ 
βαθμίζουν την ποιότητα και ποσότητα του υδάτινου ι¬ 
σοζυγίου της περιοχής. 

δ) Η βόσκηση και ο εσταυλισμός αιγοπροβάτων και 
βοοειδών σύμφωνα με τις ισχύουσες διατάξεις. 

Είναι δυνατός ο καθορισμός ζωνών Γ1 α στη δυτική 
πλευ ρά του ποταμού Νέστου εφόσον εκπονηθεί σχετι¬ 
κή μελέτη σύμφωνα με εγκεκριμένες προδιαγραφές 
των Δ/νσεων Χωροταξίας και Περιβαλλοντικού Σχεδια- 
σμού, καθώς και Μελέτη Περιβαλλοντικών Επιτττώσε- 
ων ΑΙ κατηγορίας, σύμφωνα με την ΚΥΑ 
69269/5387/90. 

ε) Η υδατοκαλλιέργεια σύμφωνα με τις ισχύουσες 
διατάξεις 

στ) Η κατασκευή και επέκταση δικτύων και έργων υ¬ 
ποδομής εφόσον προηγηθεί έγκριση περιβαλλοντικών 
όρων. 

ζ) Η εγκαθίδρυση πεδίων ήπιων μορφών ενέργειας 
καθώς και η έρευνα και εκμετάλλευση γεωθερμικής ε¬ 
νέργειας χαμηλής ενθαλπίας για ιχθυοκαλλιέργεια, 
θερμοκήπια, ξήρανση γεωργικών προϊόντων, θέρμαν¬ 
ση κτιρίων, αφαλάτωση υφάλμυρων υδάτων, εφόσον 
προηγηθεί έγκριση περιβαλλοντικών όρων σύμφωνα 
με όσα ισχύουν για τα έργα και δραστηριότητες του¬ 
λάχιστον της ΑΙΙ κατηγορίας του άρθρου 4 της ΚΥΑ 
69269/5387/1990. 

η) Η διατήρηση, συντήρηση, εκσυγχρονισμός της 
ζώνης του αεροδρομίου, όπως αυτή φαίνεται στο σχέ¬ 
διο. 

θ) Η συντήρηση και αξιοποίηση των ιστορικών και 
αρχαιολογικών χώρων και λοιπών μνημείων, 
ι) Η κατοικία 

κ) Γεωργικές αποθήκες, μέγιστης επιφάνειας 50 τ.μ. 
λ) Υδατοδεξαμενές, φρέατα, αντλιοστάσια 
μ) Θερμοκήπια 
ν) Αθλητικές εγκαταστάσεις 


ξ) Κτίρια κοινωνικής πρόνοιας 
ο) Κτίρια κοινής ωφέλειας 
π) Διαμόρφωση κοινοχρήστων χώρων (παιδικές χα¬ 
ρές, ρ3Γΐ<ίη9, ρΐ39βδ, κλπ.). 

ρ) Εγκαταστάσεις αναψυχής (εστιατόρια, ταβέρνες, 
αναψυκτήρια) 

σ) Τουριστικές μονάδες ΑΑ, Α,Β και Γ κατηγορίας μέ¬ 
χρι 80 κλίνες και σε ακτίνα 500 μ. από τα εγκεκριμένα 
όρια των νομίμως υφιστάμενων οικισμών. 

τ) Διαλογητήρια γεωργικών και αλιευτικών προϊό¬ 
ντων 

υ) Εγκαταστάσεις συλλογής, συσκευασίας και επε¬ 
ξεργασίας γεωργικών προϊόντων, δηλαδή καπνικές ε¬ 
γκαταστάσεις, σιλό, ψυγεία, εκκοκιστήρια, ξηραντή- 
ρια δημητριακών. 

Όριο και περιορισμοί δόμησης: 

- Κατώτατο όριο κατάτμησης και αρτιότητας ορίζο¬ 
νται τα 4 στρέμματα. 

- Για τις δραστηριότητες των παρ.σ και υ κατώτατο 
όριο αρτιότητας ορίζονται τα 8 στρ. Κατά παρέκκλιση, 
θεωρούνται άρτια τα γήπεδα που κατά την ημερομηνία 
έκδοσης της παρούσας απόφασης έχουν ελάχιστο εμ¬ 
βαδόν τα 4 στρ. 

- Σε όλη την έκταση της ζώνης Γ1 επιτρέπεται η επέ¬ 
κταση των υπαρχόντων οικισμών εφόσον αυτοί δεν ε- 
πεκτείνονται μέσα στις ζώνες Α ή Β. 

- Η δόμηση για τις επιτρεπόμενες χρήσεις, δραστη¬ 
ριότητες, επιτρέπεται μετά από έγκριση της ΕΠΑΕ και 
τήρηση των διατάξεων της ΚΥΑ 69269/5387/1990. 

- Στις εντός εγκεκριμένων ορίων οικισμών, ρυμοτο¬ 
μικών σχεδίων και σχεδίων οικισμών προϋφιστάμενων 
του 1923 επιτρέπεται η δόμηση σύμφωνα με την ισχύ- 
ουσα νομοθεσία. 

- Γιατους λοιπούς όρους και περιορισμούς δόμησης 
και πέραν των ειδικά αναφερομένων, εφαρμόζονται 
κατά χρήση οι ισχύουσες διατάξεις. 

Εντός των ορίων της ζώνης Γ1 (χωροθετούνται) πε¬ 
ριλαμβάνονται θύλακες ανάπτυξης κτηνοτροφικών 
δραστηριοτήτων με την επωνυμία ζώνη Γ1 α. 

IV. Ζώνη ΓΙα 
Επιτρέπονται: 

- Τα αναφερόμενα ως επιτρεπόμενα στη ζώνη Γ1 με 
τους ίδιους όρους και περιορισμούς, μη επιτρεπομέ- 
νων εξ αυτών των αθλητικών εγκαταστάσεων αναψυ¬ 
χής και τουριστικών μονάδων. 

- Η εγκατάσταση πτηνο-κτηνοτροφικών μονάδων 
βάσει της υφιστάμενης νομοθεσίας, τηρουμένωντων 
διατάξεωντης ΚΥΑ 69269/90 με τους εξής όρους όσον 
αφορά την απαιτούμενη έκταση διάθεσης των απο¬ 
βλήτων του συστήματος επεξεργασίας: 

α) για 125 χοιρομητέρες ή 25 αγελάδες κατ’ελάχι- 
στον 25 στρ. μη καλλιεργούμενης έκτασης. 

β) για σφαγείο ατομικής βιομηχανικής κτηνοτροφι- 
κής επιχείρισης, κατ’ελάχιστον 30 στρ. για 1.200 τόν- 
νους κρέατος. 

- Η οργάνωση του χώρου για τττηνο-κτηνοτροφικές 
δραστηριότητες μετά από έγκριση απαραίτητων τεχνι¬ 
κών μελετών, καθώς και μελέτης περιβαλλοντικών επι¬ 
πτώσεων της ΑΙ κατηγορίας έργων και δραστηριοτή¬ 
των βάσει των διατάξεωντης ΚΥΑ 69269/1990. 

V. Ζώνη Γ2 

Επιτρέπονται οι παρακάτω δραστηριότητες: 

α) Η γεωργία στη σημερινή ένταση, έκταση και μορ¬ 
φή 

β) Τα έργα υποδομής εξυπηρέτησης της επιτρεπό¬ 
μενης τουριστικής δραστηριότητας 

γ) Η συντήρηση και επέκταση των υφιστάμενων έρ¬ 
γων υποδομής προς όφελος των επιτρεπομένων στη 
ζώνη αυτή δραστηριοτήτων 

δ) Η κατοικία 

ε) Εγκαταστάσεις αναψυχής. Διαμόρφωση χώρων 
αθλοπαιδιών, παιδικές χαρές, κοινόχρηστες εγκατα¬ 
στάσεις, ρίαρθδ. Ορίζονται: Μέγιστο ύψος κτιρίου 3,5 
μ., μέγιστο εμβαδόν κτιρίου 100 τ.μ. 

στ) Τουριστικές μονάδες (ΑΑ και Α κατηγορίας κάθε 
τύπου με απαραίτητες προϋποθέσεις) ι) την ύπαρξη 
και λειτουργία βιολογικού καθαρισμού, ιι) την διάσπα¬ 
ση των όγκων των κτιρίων, ιιι) την έγκριση από την Ε- 
ΠΑΕ. 

ζ) Για τις επιτρεπόμενες δραστηριότητες απαιτείται 
ητήρησητωνδιατάξεωντηςΚΥΑ69269/5387/1990. Ει- 
δικώτερα για τις τουριστικές μονάδες, απαιτείται η εκ¬ 
πόνηση μελέτης περιβαλλοντικών επιπτώσεων τουλά¬ 
χιστον της ΑΙΙ κατηγορίας έργων και δραστηριοτήτων 
βάσει των διατάξεων της προαναφερόμενης ΚΥΑ. 

Όροι-περιορισμοί δόμησης 

- Κατώτατο όριο κατάτμησης και αρτιότητας ορίζο¬ 
νται τα 4 στρ. Γιατις τουριστικές μονάδες, κατώτατο ό¬ 
ριο αρτιότητας ορίζονται τα 8 στρ. Κατά παρέκκλιση 
θεωρούνται άρτιατα γήπεδα που κατάτηνημερομηνία 
έκδοσης της παρούσας απόφασης έχουν ελάχιστο εμ¬ 
βαδόν τα 4 στρ. Ορίζονται: Συντελεστής Δόμησης 
0,15, Κάλυψη 20%, Μέγιστο ύψος 7,5 μ. 

- Η οικοδομική γραμμή των κτιρίων των επιτρεπομέ- 
νων δραστηριοτήτων ορίζεται στα 100 μ. από την 
γραμμή αιγιαλού. 

- Επιτρέπεταιη επέκταση των υφιστάμενων οικισμών 
εφόσον αυτοί δεν επεκτείνονται στις ζώνες Α ή Β. 

- Για τους λοιπούς όρους και περιορισμούς δόμησης 
και πέραν των ειδικά αναφερομένων, εφαρμόζονται 
κατά χρήση οι ισχύουσες διατάξεις. 

- Είναι δυνατή η οργάνωση του χώρου για παραθερι- 
στική κατοικία, τουριστικές μονάδες και εγκαταστά¬ 
σεις αναψυχής, εφόσον εγκριθούν οι απαραίτητες τε¬ 
χνικές μελέτες, καθώς και μελέτη περιβαλλοντικών ε¬ 
πιπτώσεων της ΑΙ κατηγορίας έργων και 
δραστηριοτήτων βάσει των διατάξεων της ΚΥΑ 
69269/1990, σε απόσταση τουλάχστον 500 μ. από το 
προς την παραλία καθοριζόμενο όριο της ζώνης αυτής 
(Γ2). 

Στα γήπεδα που γειτνιάζουν με ζώνες Α & Β ορίζεται 
ελάχιστη αρτιότητα 8 στρ. 

VI. Η εκτέλεση έργων και η ανάπτυξη δραστηριοτή¬ 
των που δεν αναφέρονται στις παραγράφους 
Ι,ΙΙ,ΙΙΙ,ΐν,ν, του παρόντος άρθρου απαγορεύονται. 

Εξαιρούνται από την ως άνω απαγόρευση, ι) τα έργα 
εθνικής σημασίας, ο χαρακτηρισμός των οποίων γίνε¬ 


ται με κοινή απόφαση του Υπουργού ΠΕ.ΧΩ.Δ.Ε. και 
του κατά περίπτωση αρμόδιου Υπουργού και ιι) τα έρ¬ 
γα και οι δραστηριότητες που ήδη λειτουργούν ή υφί- 
στανται νομίμως και όσα άλλα βρίσκονται, κατά την η¬ 
μέρα δημοσίευσης της παρούσας απόφασης στην Ε¬ 
φημερίδα της Κυβερνήσεως, στο στάδιο της 
κατασκευής ή έχουν λάβει σύμφωνα με τις ισχύουσες 
διατάξεις, σχετική έγκριση ή άδεια δόμησης, εγκατά¬ 
στασης, ίδρυσης, εκτέλεσης, ή λειτουργίας καθώς ε¬ 
πίσης και εκείνα γιατα οποία έχει προηγηθεί, βάσειτης 
κείμενης νομοθεσίας εκχώρηση κοινοχρήστων δημο¬ 
σίων ή δημοτικών γηπέδων. Μέσα σε ένα (1) χρόνο α¬ 
πό την έναρξη ισχύος της παρούσας απόφασης για τις 
εν λόγω δραστηριότητες και έργα υποβάλλεται στις 
αρμόδιες αρχές, αίτηση για την έγκριση όρων για την 
προστασία του περιβάλλοντος, σύμφωνα με τις διατά¬ 
ξεις της ΚΥΑαριθ.69269/5387/1990. 

Σε κάθε περίπτωση, στις περιοχές εντός εγκεκριμέ¬ 
νων ορίων οικισμών, ρυ μοτομικών σχεδίων και σχεδίων 
οικισμώνπροϋφιστάμενωντου 1923, επιτρέπεταιη δό¬ 
μηση και οι χρήσεις που προβλέπονται στην ισχύουσα 
νομοθεσία. 

Η υποδομή των πιο πάνω έργων-δραστηριοτήτων, 
δύναται να συντηρείται, βελτιώνεται ή εκσυγχρονίζε¬ 
ται εφόσον εγκριθούν οι απαραίτητες τεχνικές μελέ¬ 
τες και ΜΠΕ τουλάχιστον ΑΙΙ κατηγορίας της ΚΥΑ 
69269, χωρίς περαιτέρω παραγωγική επέκταση. 

Σε περίπτωση που παρά τους τιθέμενους με τις πα¬ 
ραγράφους Ι.ΙΙ,ΙΙΙ,ΐν,ν,νΐ,νΐΙ, του παρόντος άρθρου ό¬ 
ρους, περιορισμούς και απαγορεύσεις, διαπιστώνο¬ 
νται οχλήσεις, προβλήματα και κίνδυνοι, υποβάθμισης 
της λειτουργικότητας και παραγωγικότητας του οικο¬ 
συστήματος ή στοιχείων αυτού, οι κατά το άρθρο 4 συ- 
ναρμόδιες υπηρεσίες μπορούν σε κάθε περίπτωση να 
ζητήσουν, να εισηγηθούν ή να επιβάλλουν κάθε πρό¬ 
σθετη διαδικασία ή μέτρο (π.χ. επιπλέον δικαιολογητι- 
κά. Μελέτη Περιβαλλοντικών Επιπτώσεων για κατηγο¬ 
ρίες έργων και δραστηριοτήτων για τις οποίες αυτή 
δεν προβλέπεται από την κείμενη νομοθεσία κ.α.) που 
κρίνεται αναγκαίο και πρόσφορο για την αποτελεσμα¬ 
τική προστασία του υγροβιοτόπου. 

Άρθρο 4 

Αρμόδιες υπηρεσίες για την εφαρμογή της παρού¬ 
σας απόφασης μέχρις ότου εκδοθούν το κατά το άρ- 
θρο21 (παρ.1 και 2) του Ν. 1650/1986 Προεδρικό Διά¬ 
ταγμα και ο οικείος κανονισμός λειτουργίας και διαχεί¬ 
ρισης είναι: 

1. Η Διεύθυνση Περιβαλλοντικού Σχεδιασμού του Υ¬ 
πουργείου Περιβάλλοντος, Χωροταξίας και Δημοσίων 
Έργων και 

2. Οικαθ’ύλην αρμόδιες, σύμφωνα με τις ισχύουσες 
διατάξεις, κεντρικές και περιφερειακές υπηρεσίες των 
συναρμόδιων Υπουργείων και λοιπών φορέων. 

Άρθρο 5 

Οι παραβάτες των διατάξεων της παρούσας απόφα¬ 
σης υπόκεινται στις κυρώσεις που προβλέπονται από 
τα άρθρα 28,29 και 30 του Ν. 1650/86, όπως το τελευ¬ 
ταίο απ’αυτά τροποποιήθηκε με το άρθρο 98 (παρ.12) 
του Ν. 1892/1990: «Για τον εκσυγχρονισμό και την ανά- 

πτύξη και άλλες διατάξεις (ΦΕΚ 101Α). Οιπροαναφε- 
ρότιενες κυρώοει,ς είναι ανεξάρτητες από τις κυρώ¬ 
σεις που ηροβ^έπονιαι σε ειδικότερες διατάξεις της 
κείμεν: ις ν τϋο6)ί;σ(ας. 

Άρθρο 6 

Η ισχύς της πτιροιίσας απόφασης αρχίζει από την 
δημοσίευσή της οτπν Εφημερίδα της Κυβερνήσεως 
και λήγει μετάπαρέλευσι ι διετίας, με δυνατότητες πα- 
ράτασίχη επί οενδρομή εξαιρετικώ / λόγων για ένα 
ακόμ;· έτος, 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Μαρτίου 1996 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ Κ. ΛΑΛΙΠΤΗΣ 

ΓΕΩΡΓΙΑΣ 

Σ.ΤΖΟΥΜΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕ1_ΕΧ 223211 ΥΡΕΤ 0Ρ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 45444 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 



ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Λ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

» 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικπκό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



















